ಬಪ್ಪಿರಿಯನ್ ಥೆಯ್ಯಂ

"ಬಪ್ಪಿರಿಯನ್ ತೆಯ್ಯಂ" (ಬಪ್ಪಿರಿಯನ್ ಎಂದೂ ಉಚ್ಚರಿಸಲಾಗುತ್ತದೆ) ಎಂಬುದು ಭಾರತದ ಕೇರಳದ ಉತ್ತರ ಮಲಬಾರ್ ಪ್ರದೇಶದಲ್ಲಿ ಪ್ರದರ್ಶಿಸಲಾಗುವ ಒಂದು ತೆಯ್ಯಂ ಆಗಿದೆ. ಇದು ಒಂದು ರೀತಿಯ ಮಾಪಿಲ ತೆಯ್ಯಂ ಆಗಿರುತ್ತದೆ.

ಮುಸ್ಲಿಂ ಎಂದು ನಂಬಲಾದ ಬಪ್ಪಿರಿಯನ್ ಮತ್ತು ಹಿಂದೂ ದೇವತೆ ಆರ್ಯ ಪೂಂಕಣಿ ಅವರ ಪುರಾಣವು ಕೇರಳದ ಹಿಂದೂ-ಇಸ್ಲಾಮಿಕ್ ಧಾರ್ಮಿಕ ಸಾಮರಸ್ಯಕ್ಕೆ ಉದಾಹರಣೆಯಾಗಿದೆ.

ಮಿಥ್ಯೆ
ಆರ್ಯ ಪೂಂಕಣಿಗೆ ಸಂಬಂಧಿಸಿದ ಮಿಥ್ಯೆ
ಬಪ್ಪಿರಿಯನ್ ಒಬ್ಬ ಮುಸ್ಲಿಂ ವ್ಯಾಪಾರಿ ಎಂದು ನಂಬಲಾಗಿದೆ, ಅವರು ತುಳುನಾಡಿನಲ್ಲಿ ಹೆಸರು ಮಾಡಿದರು. ಪುರಾಣಗಳಲ್ಲಿ, ಆರ್ಯ ಪೂಂಕಣಿ ದೇವತೆ ಪ್ರಯಾಣಿಸುತ್ತಿದ್ದ ಹಡಗಿನ ನಾವಿಕನಾಗಿ ಇದ್ದವನು ಇವನು.

ಪುರಾಣಗಳ ಪ್ರಕಾರ, ಮದುವೆಗಾಗಿ ಮುತ್ತುಗಳನ್ನು ಹುಡುಕುತ್ತಾ ಪ್ರಯಾಣಿಸುತ್ತಿದ್ದ ಆರ್ಯ ಪೂಂಕಣಿ ಮತ್ತು ಅವಳ ಸಹೋದರರು ಚಂಡಮಾರುತದಲ್ಲಿ ಸಿಲುಕಿ ಹಡಗು ದುರಂತದಿಂದ ಬೇರ್ಪಟ್ಟರು. ಅವರು ಧ್ವಂಸಗೊಂಡ ಹಡಗಿನ ಅವಶೇಷಗಳನ್ನು ಹಿಡಿದು ಸಮುದ್ರದಲ್ಲಿ ಏಳು ದಿನಗಳನ್ನು ಕಳೆದರು, ಮತ್ತು ಎಂಟನೇ ದಿನ ಅವರೆಲ್ಲರೂ ದಡಕ್ಕೆ ಬಂದರು. ಅವರು ದಡವನ್ನು ತಲುಪಿದಾಗ, ಅವರು ಪರಸ್ಪರ ಬೇರ್ಪಟ್ಟಿದ್ದರು.

ಸಮುದ್ರದಿಂದ ಚಿಂತಿತಳಾದ ಆರ್ಯ ಪೂಂಕಣಿ, ಬಪ್ಪಿರಿಯನ್ ಸಮುದ್ರದಲ್ಲಿ ಸಣ್ಣ ದೋಣಿಯಲ್ಲಿ ಹೋಗುವುದನ್ನು ನೋಡುತ್ತಾಳೆ. ಮೊದಲಿಗೆ ಅವನು ಸಹಾಯಕ್ಕಾಗಿ ಆರ್ಯಪೂಂಗಣ್ಣಿಯ ಕರೆಯನ್ನು ನಿರ್ಲಕ್ಷಿಸುತ್ತಾನೆ, ಆದರೆ ಅವಳು ತನ್ನ ಮಾಂತ್ರಿಕ ಕೌಶಲ್ಯದಿಂದ ಅವನನ್ನು ಆಶ್ಚರ್ಯಗೊಳಿಸುತ್ತಾಳೆ ಮತ್ತು ತನ್ನ ಸಹೋದರರನ್ನು ಸಾಗಿಸಲು ಬಪ್ಪಿರಿಯನ್ ನನ್ನು ತನ್ನೊಂದಿಗೆ ಕರೆದೊಯ್ಯುತ್ತಾಳೆ.  ಅಂತಿಮವಾಗಿ ಅವರು ವೆನ್ಮಲಟಿಂಕರದಲ್ಲಿ ಅವಳ ಸಹೋದರರನ್ನು ಕಂಡುಕೊಳ್ಳುತ್ತಾರೆ, ಆದರೆ ಅವರು ಅವಳೊಂದಿಗೆ ಹೋಗಲು ಸಿದ್ಧರಿರಲಿಲ್ಲ ಮತ್ತು ಅವರು ಅಲ್ಲೇ ನೆಲೆಸಲು ನಿರ್ಧರಿಸುತ್ತಾರೆ. ನಂತರ ಆರ್ಯಪೂಂಕಣ್ಣಿ ಮತ್ತು ಬಪ್ಪಿರಿಯನ್ ತಮ್ಮ ಪ್ರಯಾಣವನ್ನು ಮುಂದುವರೆಸುತ್ತಾರೆ. ಪ್ರಯಾಣಿಸಿ ಪ್ರಯಾಣಿಸಿ  ಉತ್ತರದ ಕೂರನ್ ಬೆಟ್ಟಗಳನ್ನು ತಲುಪುತ್ತಾರೆ. ಅಲ್ಲಿ ಅವರನ್ನೆಲ್ಲಾ ಕೈತಕೀಲ್ ದೇವಾಲಯದಲ್ಲಿ ಪ್ರತಿಷ್ಠಾಪಿಸಲಾಗುತ್ತದೆ.

ರಾಮಾಯಣಕ್ಕೆ ಸಂಬಂಧಿಸಿದ ಪುರಾಣ
ಮತ್ತೊಂದು ಪುರಾಣವು ರಾಮಾಯಣಕ್ಕೆ ಸಂಬಂಧಿಸಿದೆ. ಇದರ ಪ್ರಕಾರ, ಸೀತೆಯನ್ನು ಹುಡುಕಿಕೊಂಡು ಹೋಗುವ ಹನುಮಂತನನ್ನು ಬಪ್ಪಿರಿಯನ್ ತೆಯ್ಯಂ ಎಂದು ಚಿತ್ರಿಸಲಾಗಿದೆ. ಸೀತೆಯನ್ನು ಹುಡುಕಲು ಸಾಧ್ಯವಾಗದೆ, ಬಪ್ಪಿರಿಯನ್ ದೊಡ್ಡ ಮರಗಳನ್ನು ಹತ್ತಿ ತನ್ನ ಕಣ್ಣುಗಳನ್ನು ದೂರದ ಸ್ಥಳಗಳಿಗೆ ಹಾಹಿಸುತ್ತಿದ್ದನು. ಅದಕ್ಕಾಗಿಯೇ ತೆಯ್ಯಂ ತೆಂಗಿನ ಮರಗಳನ್ನು ಏರುತ್ತಾನೆ. ಸೀತೆಯನ್ನು ಕಂಡುಹಿಡಿಯದ ಕೋಪದಲ್ಲಿ, ಬಪ್ಪಿರಿಯನ್ ತೆಂಗಿನ ಮರವನ್ನು ಒದೆಯುತ್ತಾನೆ ಮತ್ತು ಮರದಲ್ಲಿನ ಎಲ್ಲಾ ತೆಂಗಿನಕಾಯಿಗಳನ್ನು ಕೆಳಗೆ ಬೀಳಿಸುತ್ತಾನೆ.
ಆಚರಣೆ
ತೆಯ್ಯಂ ಪ್ರದರ್ಶನದ ಒಂದು ಪ್ರಮುಖ ಆಚರಣೆಯೆಂದರೆ, ಬಪ್ಪಿರಿಯನ್ ತೆಯ್ಯಂ ತೆಂಗಿನ ಮರಗಳನ್ನು ಹತ್ತಿ ಅವುಗಳನ್ನು ಒದೆಯುವ ಮೂಲಕ ಮತ್ತು ಎಲ್ಲಾ ತೆಂಗಿನಕಾಯಿಗಳನ್ನು ಎಸೆಯುವ ಮೂಲಕ ಮರವನ್ನು ಅಲುಗಾಡಿಸುತ್ತಾನೆ. ಈ ಸಮಾರಂಭದಲ್ಲಿ, ಪ್ರದರ್ಶಕರು ತೆಂಗಿನ ಮರದಿಂದ ಬಿದ್ದು ಗಂಭೀರವಾಗಿ ಗಾಯಗೊಳ್ಳುವುದು ಸಾಮಾನ್ಯವಾಗಿದೆ.

ಈ ತೆಯ್ಯಂ ಅನ್ನು ಕೇರಳದ ವನ್ನನ್ ಸಮುದಾಯವು ನಿರ್ವಹಿಸುತ್ತದೆ. ಬಪ್ಪಿರಿಯನ್ ತೆಯ್ಯಂನ ಕಥೆಯು ಕೇರಳದ ಹಿಂದೂ-ಇಸ್ಲಾಮಿಕ್ ಧಾರ್ಮಿಕ ಸಾಮರಸ್ಯಕ್ಕೆ ಒಂದು ಉದಾಹರಣೆಯಾಗಿದೆ.

ಉಲ್ಲೇಖಗಳು

ಬಾಹ್ಯ ಕೊಂಡಿಗಳು

ವರ್ಗ:ಸ್ತ್ರೀವಾದ ಮತ್ತು ಜಾನಪದ ಸಂಪಾದನೋತ್ಸವ ೨೦೨೫ ಸ್ಪರ್ಧಾ ಲೇಖನ
ವರ್ಗ:Regional Hindu gods
ವರ್ಗ:Theyyam
ವರ್ಗ:Kerala folklore
ವರ್ಗ:Hindu folk deities
ವರ್ಗ:ಜಾನಪದ ನೃತ್ಯಗಳು